મુનિએ રાજાને આશીર્વાદ આપી કહ્યું કે ‘હે રાજન, આ સતયુગ છે. તે સઘળા યુગમાં ઉત્તમ યુગ છે. આ યુગમાં ફક્ત બ્રાહ્મણોને જ તપ કરવાનો અધિકાર છે જયારે ધર્મ પ્રત્યેની તારી નિષ્ઠા જોઇ તારી પ્રજા પણ તપોનિષ્ઠ બની છે. તેથી તારા રાજ્યમાં વૃષ્ટિ થતી નથી. તું આ બધું બંધ કર. તારી પ્રજાને પણ આદેશ આપી પૂજા પાઠ બંધ કરાવ. તો તારા રાજયમાં વરસાદ પડશે.’ રાજાએ કહ્યું કે, ‘હે મહામુનૈ આ બધું મારા માટે શકય નથી. આપ બીજો ઉપાય બતાવો.’ આથી રાજાને મુનિએ દેવપોઢી એકાદશી કરવાનું સૂચવીને કરવાની રીત બતાવી. સંતુષ્ઠ રાજા નગરમાં આવ્યો. દેવપોઢી એકાદશી આવતાં તેણે તથા પ્રજાએ એકાદશી કરતાં જ પુષ્કળ વરસાદ થયો. રાજા, પ્રજા, પશુ, પંખી વરસાદથી ખુશ થયાં. બધાં આનંદથી રહેવા લાગ્યા.•